Jón Atli Benediktsson , rektor Háskóla Íslands , hefur ákveðið að sækja um embættið á nýjan leik en það hefur nú verið auglýst laust til umsóknar fyrir tímabilið 1. júlí 2020 til 30. júní 2025 samkvæmt reglum skólans . Frá þessu greinir hann á Facebook-síðu sinni í dag . „ Mér er ánægja að tilkynna að ég mun sækja um að sinna þessu mikilvæga starfi áfram . Vel hefur gengið í starfi skólans á undanförnum árum , en mörg verkefni eru í gangi sem ég hef áhuga á að vinna að með starfsfólki og stúdentum Háskóla Íslands , “ skrifar hann . Jón Atli var þann 20. apríl 2015 kosinn rektor Háskóla Íslands . Í framboði í seinni umferð var einnig Guðrún Nordal prófessor . Auglýsing Nú hefur embætti rektors Háskóla Íslands verður auglýst laust til umsóknar fyrir tímabilið 1.7.2020 - 30.6.2025 samkvæmt ... Meðal hlutverka rektors er að hann er forseti háskólaráðs . Rektor ber ábyrgð á og hefur eftirlit með allri starfsemi háskólans , þar með talið ráðningar - og fjármálum einstakra fræðasviða og stofnana . Hann ber ábyrgð á gerð starfs - og rekstraráætlana og að þær séu samþykktar af háskólaráði . Á milli funda háskólaráðs fer rektor með ákvörðunarvald í öllum málum háskólans . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .